Perdeby is wéér die blixem in want | Perdebytjie se nes
Perdeby is wéér die blixem in want
Junie 23, 2014 perdebytjie	27 Kommentaar
vanaand toe ons tuiskom,na ‘n lekker uiteet,moes ons vaskyk in ‘n stukkende skuifdeur wat oopstaan.Binne in die slaapkamer lê ‘n reuse groot klip en die spoor van regstellende inkopies strek van daar af!
‘n Werkskollega wat vanaand by ons oorslaap se laptop met al sy werk op plus sy beursie met 3000 Pula is geneem.In ons kantoor is die verdere verlies,my en manlief se selfone,manlief se splinternuwe laptop,my kamera en duur lens,wat hy verlede jaar vir my present gegee het.Vreemd genoeg is geen iPads geneem nie.Almal s’n het oop en bloot daar gelê.
Die deure was gesluit,die vensters toe en die alarm was aan…wys buitekant met ‘n duidelik rooi lig,sodat skelms kan sien dis aan.Terwyl ons uitgeëet het,het die hele dorp se krag vir omtrent vyf minute afgegaan.Dis in hierdie tyd dat die blixems toegeslaan het.Die sekuriteitsmaatskappy sê dat die hele dorp se alarms tydens kragonderbrekings,by hulle afgaan en dan werk hulle van ‘n punt af om uit te vind waar probleme is.
Die helsems weet dit natuurlik,gooi gou ‘n venster stukkend en verkas vinnig met hul buit.Hulle moes gouspeel,want in die kombuis was my laptop,wat gelukkig nie in ‘n kerskous gaan beland nie en in ons slaapkamer was nog kameras en verkykers,’n GPS en satelietfoon.
Ek moet seker nou dankbaar wees dat ons nie rot en kaal gesteel is nie en ook nie aangerand is terwyl ons hier was nie.Ek is hoog die donner in!!Perdeby vloek nie graag nie,maar vanaand was dit Vrystaat en Moedertjie en donderweer wat oor my lippies getier het,asook ‘n paar wrede voorstelle wat met sulke uitvaagsels gedoen moet word.
Dis nou al baie laat,maar ek moes dit uit my sisteem kry.Sal môre ‘n foto plaas.
Ek sien nou dis my tweehonderdste pos!Ek sou liewer iets meer feesteliks wou blog,maar nouja….suggg…sal maar probeer slaap so tussen die adrenalienwalms deur.
Previous PostWind,winderig,winderigste!Next PostDie poort na suksesvolle regstellende inkopies
27 thoughts on “Perdeby is wéér die blixem in want”
Junie 24, 2014 om 4:23 vm
Dis omtrent ‘n ramp! Sterkte! Ek voel baie jammer vir die kollega ook. Ai.
Junie 24, 2014 om 5:28 vm
Ja ek is alweer vroeg wakker ook,sit met ‘n helse kopseer.Te veel adrenalien gepomp.Vandag moet ons alles uitsorteer,skuifdeur regmaak,saaknommer kry,want môre gaan ons terug SA toe.
Junie 24, 2014 om 5:33 vm
Dis terrible!!!! So jammer jong. Is dit nog in Namibia of is dit hier in Gauteng?
Junie 24, 2014 om 5:42 vm
Namibië.Orals dieselfde probleme,werkloosheid,oorbevolking,tsotsis wat mens teiken.Hulle het lankal ‘n probleem hier.
Junie 24, 2014 om 5:51 vm
Ag nee, die wetters!
Jis dit maak mens so kwaad. Mens werk so hard vir wat jy het en hulle kom vat dit net.
Ai dis sommer sleg!
Junie 24, 2014 om 5:54 vm
Die slegste is dat die bliksems met al mens se privaatgoed sit.My selfoon met al my kontakte,foto’s.Dan ook dat hulle ons heeltyd moes dophou.Ek wil sommer opgooi van ontsteltenis.
Junie 24, 2014 om 6:14 vm
Ek kan nie eers dink hoe jy voel nie. Ek was fisies siek – en hulle het net by my kar ingebreek!
Mens voel sommer violated (as dit die regte woord is).
Junie 25, 2014 om 8:21 vm
Snaaks ek het gister heeldag siek gevoel..nie gedink so iets kan mens fisies siek maak nie!
Junie 25, 2014 om 8:42 vm
O ek dink dit kan beslis.
My siening (Beslis nie die regte siening nie) is dat jou liggaam gewoond raak aan sy spasies en ruimtes en ritmes, en dan kom iemand en neuk dit op. Die ruimtes en ritmes van jou lyf in jou huis is deurmekaar gekrap. Ek weet dit maak geensins sin nie, dis maar net hoe ek dit sien! 😆
Dis hoekom ek ook nie sommer mense te naby my toelaat nie. hulle versteur my goeters 😆
Junie 24, 2014 om 5:59 vm
Ek ken daai gevoel maar te goed. Hulle het al twee keer by ons ingebreek, en about 4 keer goed in ons erg gedief.
Jy moet bietjie jou security company vra watse kak alarmstelsels instaleer hulle.
Ons stelsel gaan nie net af as daar ‘n krag onderbreking is nie. Hy het ‘n langlewe battery wat inskop en dan werk die alarm soos normaal weg.
Junie 25, 2014 om 8:08 vm
Die alarm gaan op ‘n battery en het by Security afgegaan,maar tydens die kragonderbreking het almal se alarms afgegaan en hulle het nie genoeg mense om dieselfde tyd na al die huise te jaag nie.Inteendeel hierdie ouens was baie professioneel en het werklik uit hul pad gegaan om te help.Die polisie was absoluut hopeloos.
Junie 24, 2014 om 6:04 vm
Sjie dis erg! Sterkte
Junie 25, 2014 om 8:11 vm
Dankie,ek voel darem vandag beter!
Junie 24, 2014 om 9:23 vm
Hoe het hulle geweet die krag gaan af wees?… ek ruik ‘n rot!
Junie 25, 2014 om 8:16 vm
Pure oppertunisme.Hulle lê heeldag rond en hou mens dop..het natuurlik ons vriende sien kom met laptops en bagasie.Dis soos ‘n smash en grab..hulle gee nie om as die alarms aan is nie.Die kragonderbreking was net ‘n bonus.Dis al die vierde keer wat dit met ons gebeur,net wanneer ons hier is.Die res van die jaar staan die huis leeg.Hulle weet mense kom met elektroniese kontrepsies en dis al wat hulle soek.
Junie 25, 2014 om 11:16 vm
Ai toggie Sterkte
Junie 24, 2014 om 12:00 nm
Jammer om dit te hoor vrou. ‘n Mens het sowaar nie meer woorde vir al hierdie dinge nie.
Junie 25, 2014 om 8:18 vm
My man sê as hulle geklop het en vyfduisend rand gevra het,het hulle meer gekry as waarvoor hulle die goed sou verkoop en dit sou ons veertigduisend rand gespaar het!
Junie 24, 2014 om 12:26 nm
Ag jis dis sleg.
Die iPads is waarskynlik gelos omdat dit ‘n opspoorfunksie het. Die dat ál my devices nou Apple-produkte is. Moeg geraak om regstellende skenkings te doen.
Junie 25, 2014 om 8:19 vm
Ja en die ipads is moeilik om op in te gaan…totaal nutteloos.
Julie 2, 2014 om 2:24 nm
Ek HAAT dit as mense nie ander mense se goed kan uitlos nie. Vir maande is ons straat stil. Hierdie week twee insidente en ek is alweer te bang om saam my kinders te gaan stap.
Julie 11, 2014 om 1:32 nm
Ken ek van, die nuwe RSA. My kaartjie hiernamaalstoe lankal agv van taal en vervloeken gekanseleer.
Julie 11, 2014 om 3:31 nm
Hierdie was nogal in Namibië,maar my woordeskat het beslis uitgebrei na hierdie voorval.
Julie 12, 2014 om 6:48 vm
Ken ek daardie gevoel van die laptop met al die data, foto’s, kontakte en werk wat verdwyn tydens ‘n huishoudelike affirmatieve inkopie sessie.
Julie 12, 2014 om 7:16 nm
Die feit dat mens se persoonlike goed daarbuite is vir nuuskierige diewe oge,maak my sommer naar!
Julie 15, 2014 om 10:40 vm
ek haal nou eers agterstallige nuus in ~ hierdie maak mens moedeloos verby
Julie 15, 2014 om 11:35 vm
Ek is net bly jy het my blog gekry en dat jy ook nou hier rond is!